Jabarkan hidangan gabungan dari Masakan Jepun dalam bahasa melayu

Jepun hari ini dipenuhi dengan makanan yang agak ala baratdengan olahan negeri sendiri. Kebanyakan daripada dicipta pada 1868  ketika kebangkitan pemulihan Meiji dan akhir pengasingan negara, apabila kemasukan budaya asing secara tiba-tiba (khususnya, barat) membawa kepada banyak restoran yang menyajikan makanan barat, dikenali sebagai yōshoku (洋食), singkatan seiyōshoku (西洋食) harfiahnya masakan Barat, dibuka di bandar-bandar. Restoran yang menyediakan sajian makanan ini dipanggil yōshokuya (洋食屋), harfiahnya restoran masakan Barat.

Masyarakat Jepun biasanya tidak memakan daging sebelum zaman Meiji. Oleh sebab itu, terdapat banyak penentangan terhadap masakan Barat kerana masakan mereka berasaskan daging lembu dan daging khinzir. Namun, disebabkan oleh kerajaan Meiji menggalakkan untuk memakan daging bagi meningkatkan fizikal masyarakat Jepun, maka terdapat artikel daripada surat khabar mengatakan bahawa Tenno Meiji iaitu Maharaja Jepun sendiri telah memakan daging lembu. Hal ini menyebabkan golongan rakyat biasa juga boleh untuk memakan daging secara beransur-ansur menerusi masakan seperti Gyu-nabe (iaitu asal Sukiyaki) dan lain lain.

Banyak barangan yōshoku dari masa penyesuaian itu digunakan hingga ke tahap kini dianggap beridentiti Jepun dan merupakan sebahagian daripada mana-mana menu keluarga Jepun. Banyak yang dihidangkan bersama nasi dan sup miso, dan dimakan dengan penyepit. Namun, disebabkan oleh asal-usul, mereka ini masih dikategorikan sebagai yōshoku berbanding dengan yang lebih tradisional washoku (和食), harfiahnya masakan Jepun.